text: Tirsdag åbner stor messe om moderne byggeri
  13 marts 2018 kl. 05.37
  30.000 gæster ventes til Fredericia.
  Tirsdag åbner en stor byggerimesse i Fredericia med et særligt fokus på nye produkter, som kan gøre dansk byggeri mere effektivt og bæredygtigt.
  Sidste gang, i 2016, kom der 26.000 besøgende. Denne gang forventer arrangørerne 30.000 i løbet af messens fire dage.
  Det er brancheorganisationen for byggecentre, trælaster og byggemarkeder, der arrangerer. 
  Messen er for byggefagfolk, håndværkere, arkitekter og ingeniører. Omkring 300 producenter og leverandører udstiller deres nye produkter.
  Byggeri’18, Messe C, 7000 Fredericia, fra 13-16. marts.
  